**ПРИЈЕДЛОГ**

На основу члана 39. став 2. тачка 13) Закона о локалној самоуправи (Службени гласник Републике Српске број: 97/16, 36/19 и 61/21), члана 41. став 1. тачка 13. Статута општине Брод (Службени гласник општине Брод, број: 07/17) и члана 111. и 112. Пословника о раду Скупштине општине Брод – пречишћени текст (Службени гласник општине Брод, број: 05/20), Скупштина општине Брод на трећој редовној сједници одржаној дана 31.01.2025. године, доноси:

**О Д Л У К У**

**о преносу права власништва над клима уређајима**

**са општине Брод на СШЦ „Никола Тесла“ Брод**

**I**

Преноси се право власништва над четири (4) Клима уређаја од којих су три (3) клима уређаја типа „VIVAX 24“ и један (1) клима уређај типа „VIVAX 12“, са општине Брод на Средњошколски центар „Никола Тесла“ Брод.

**II**

Право власништва над четири клима уређаја из члана I ове Одлуке преноси се без накнаде.

**III**

Књижење из члана I ове Одлуке извршиће се из књиговодства Одјељења за финансије општине Брод у књиговодство Средњошколског центра „Никола Тесла“ Брод.

**IV**

За спровођење ове Одлуке задужује се Одјељење за финансије.

**V**

Пренос права власништва детаљније ће се регулисати Уговором који ће закључити Општина Брод са Средњошколским центром „Никола Тесла“ Брод.

**VI**

Ова Одлука ступа на снагу осмог дана од дана објављивања у „Службеном гласнику општине Брод“.

Број: \_\_\_\_\_\_\_\_\_\_\_\_\_\_\_ Предсједник

Датум: 31.1.2025. године Скупштине општине Брод

Милош Станишић

**О б р а з л о ж е њ е**

**Правни основ за доношење одлуке:**

* члан 39. став 2. тачка 13) Закона о локалној самоуправи (,,Службени гласник Републике Српске“ број 97/16, 36/19 и 61/21) којим је прописано да Скупштина доноси одлуке о прибављању, управљању и располагању имовином јединице локалне самоуправе;
* члан 41. став 1. тачка 13. Статута општине Брод (,,Службени гласник општине Брод“, број 7/17) којим је прописано да Скупштина општине доноси одлуке о прибављању, управљању и располагању имовином општине;
* члан 111. и 112. Пословника Скупштине општине Брод – пречишћени текст (,,Службени гласник општине Брод“, број 5/20), којим је утврђено да Скупштина општине у извршавању својих права и дужности доноси разне врсте аката па између осталог и одлуке.

**Разлози за доношење Одлуке:**

На основу пројекта „Унапређење енергетске ефикасности Средњошколског центра “Никола Тесла“, Фонд за заштиту животне средине и енергетску ефикасност Републике Српске и општина Брод потписали су 30.7.2024. године Уговор о суфинансирању пројекта укупне вриједности 7.650,00 КМ.

Фонд је преузео обавезу да за реализацију наведеног пројекта исплати 64,70% од укупне вриједности, односно 4.950,00 КМ, а преосталих 35,30%, односно 2.700,00 КМ ће издвојити Општина Брод из властитих средстава.

Након проведене процедуре јавних набавки извршена је набавка и уградња четири (4) клима уређаја укупне вриједности 7.650,00 КМ, у СШЦ “Никола Тесла” Брод.

Пројекат је усклађен са Стратегијом развоја општине Брод за период 2022-2028.година, и то са Стратешким циљем 3: Очување природних ресурса и унапређење стања животне средине; приоритет 3.1.: Експлоатација ресурса уз уважавање европских стандарда енергетске ефикасности и заштите животне средине; мјера 3.1.2.: Развијена свијест о значају енергетске ефикасности и заштите животне средине.

Узимајући у обзир напријед наведено, предлажемо Скупштини општине да усвоји приједлог ове одлуке.

**Обрађивач Предлагач**

**Одсјек за локални развој Начелник општине Брод**