**ПРИЈЕДЛОГ**

На основу члана 155. и 156. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16), тачке V Одлуке о оснивању Одбора за жалбе („Службени гласник општине Брод“, број 1/14), члана 41. Статута општине Брод („Службени гласник општине Брод“, број:7/17) и члана 112. Пословника о раду Скупштине општине Брод – пречишћени текст - („Службени гласник општине Брод“, број: 5/20) Скупштина општине Брод на 3. редовној сједници одржаној дана 31.01.2025. године доноси

**ОДЛУКУ**

о утврђивању критеријума и расписивању Јавног конкурса

за избор и именовање предсједника и једног члана

Одбора за жалбе општине Брод

I

Овом Одлуком ближе се утврђују критеријуми за избор и именовање предсједника и једног члана Одбора за жалбе општине Брод (у даљем тексту: Одбор).

Под критеријумима се подразумјевају општи и посебни услови утврђени Законом о службеницима и намјештеницима у органима јединице локалне самоуправе и Одлуком о оснивању Одбора за жалбе.

II

Кандидати за члана Одбора морају испуњавати опште и посебне услове.

**Општи услови**:

1. да је држављанин Републике Српске/Босне и Херцеговине
2. да је старији од 18 година,
3. да има општу здравствену способност,
4. да није осуђиван за кривично дјело на безусловну казну затвора од најмање 6 мјесеци или за кривично дјело које га чини неподобним за обављање послова у општинској управи,
5. да није отпуштан из органа управе као резултат дисциплинске мјере, на било којем нивоу власти у БиХ, три године прије објављивања Јавног конкурса,
6. да не служи казну изречену од стране Међународног суда за бившу Југославију, да није под оптужницом тог суда и да није одбио да се појави пред Судом (члан IX став 1. Устава БиХ).

**Посебни услови**:

1. да има завршен четворогодишњи студиј са звањем дипломирани правник или први циклус студија са звањем дипломирани правник и остварених најмање 240 ЕСТS бодова или еквивалент,
2. да има најмање пет година радног искуства у траженом степену образовања,
3. да има положен стручни испит за рад у управи или положен правосудни испит и
4. да има доказане резултате рада на ранијим пословима и посједовање организационих способности.

Увјерење о општој здравственој способности доставиће кандидати који буду именовани на дужност.

III

Предсједник и члан Одбора именују се на период од четири године.

Актом о именовању предсједник и члан Одбора не стиче статус службеника и намјештеника у општинској управи.

У Одбор не могу бити именована лица запослена у општинској управи.

Предсједник и члан Одбора остварује накнаду у складу са Одлуком о утврђивању висине новчане накнаде за рад предсједника и чланова Одбора за жалбе општине Брод.

IV

Кандидати не могу обављати дужности, активности или бити на положају који их доводи до сукоба интереса у складу са Законом о спречавању сукоба интереса у органима власти Републике Српске („Службени гласник Републике Српске“ број 73/08), Законом о локалној самоуправи („Службени гласник Републике Српске“ број 97/16 и 36/19) и Законом о службеницима и намјештеницима у органима јединице локалне самоуправе („Службени гласник Републике Српске“, број: 97/16).

V

За спровођење Јавног конкурса овлашћује се Комисија за провођење поступка по Јавном конкурсу за избор предсједника и једног члана Одбора за жалбе општине Брод, коју својим рјешењем именује Скупштина општине Брод.

Комисија се састоји од пет чланова од којих су три члана са листе стручњака коју утврђује Скупштина, а два члана су службеници који имају одговарајуће професионално искуство.

VI

Кандидати ће уз пријаву на Јавни конкурс достављати документе о испуњавању општих и посебних услова који ће бити утврђени Јавним конкурсом.

VII

Ова Одлука ступа на снагу осмог дана од дана објављивања у „Службеном гласнику општине Брод“.

Број: \_\_\_\_\_\_\_\_\_\_\_\_\_/25

Датум: \_\_\_\_\_\_\_\_\_\_\_2025. године

Предсједник

Скупштине општине

Милош Станишић

**О б р а з л о ж е њ е**

**Правни основ одлуке**:

* Чланом 155. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) прописана је надлежност Скупштине да именујем предсједника и чланове Одбора за жалбе након спроведеног јавног конкурса.
* Чланом 156. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) прописани су посебни услови за именовање чланова Одбора за жалбе.
* Тачком 5. Одлуке о оснивању одбора за жалбе („Службени гласник општине Брод“, број: 1/14) прописани су посебни услови за именовање чланова Одбора за жалбе.
* Чланом 41. Статута општине Брод („Службени гласник општине Брод“, број:7/17) прописана је, између осталог, надлежност Скупштине општине за доношење одлука.
* Чланом 112. Пословника о раду Скупштине општине Брод („Службени гласник општине Брод“, број: 9/17) прописано је да се одлука доноси као акт извршавања права и дужности Скупштине, извршавања закона, утврђивања унутрашње организације и односа у општини, те да мора садржавати правни основ на којем се заснива.

**Разлози за доношење одлуке:**

Скупштина општине Брод је дана 05.07.2024. године расписала Нови Јавни конкурс за избор и именовање предсједника Одбора за жалбе општине Брод.

Обзиром да је исти неуспјеo, потребно је поново расписати Јавни конкурс за избор и именовање предсједника Одбора за жалбе општине Брод у складу са чланом 155. и 156. Закона о службеницима и намјештеницима у органима јединице локалне самоуправе.

Такође, једном члану Одбора за жалбе истекао је мандат, те се Јавни конкурс расписује и за избор и именовање једног члана.

ОБРАЂИВАЧ: ПРЕДЛАГАЧ:

в.д. Секретар СО-е Начелник општине