П Р И Ј Е Д Л ОГ

На основу члана 75. став 2. и 3. Закона о водама („Службени гласник Републике Српске“ број: 50/06, 92/09, 121/12 и 74/17), члана 39. став 2. тачка 2. Закона о локалној самоуправи („Службени гласник Републике Српске“ број: 97/16, 36/19 и 61/21), члана 14. Правилника о мјерама заштите, начину одређивања, одржавања и обиљежавања зона санитарне заштите („Службени гласник РС“, број; 76/16), члана 41. став 1. тачка 2. Статута општине Брод („Службени гласник општине Брод“ број: 7/17), члана 111. и 112. Пословника о раду Скупштине општине Брод – пречишћени текст („Службени гласник општине Брод“ број: 5/20) и Иницијативе директора „КОМУНАЛАЦ“ а.д. Дервента за уврштавање тачке дневног реда Приједлог Одлуке о прихватању Нацрта Програма зона санитарне заштите за извориште „Кораће“ које се користи за водоснабдјевање Дервенте број: 02.11/370-180/24 од 26.12.2024. године, Скупштина општине Брод, на 3. редовној сједници одржаној дана 31.01.2025. године, доноси

**ОДЛУКУ**

**о прихватању Нацрта Програма зона санитарне заштите за извориште „Кораће“, које се користе за водоснабдјевање Дервенте**

I

Прихвата се Нацрт Програма зона санитарне заштите за извориште „Кораће“, које се користи за водоснабдјевање Дервенте, израђене од стране Носиоца израде „IBIS-INŽINJERING“ д.о.о. Бања Лука од септембра 2024. године.

II

Након прихватања Нацрта Програма зона санитарне заштите за извориште „Кораће“, које се користе за водоснабдјевање Дервенте од стране Скупштине општине Брод, исти се достављају на сагласност Министарству пољопривреде, шумарства и водопривреде ресор водопривреде, као и Министарству здравства и социјалне заштите ресор здравства. Након добијања сагласности ова два министарства, Скупштина општине Брод усвојиће Приједлог Програма зона санитарне заштите за извориште „Кораће“, које се користи за водоснабдјевање Дервенте.

III

Ова Одлука ступа на снагу осмог дана од дана објављивања у „Службеном гласнику општине Брод“.

Број: /24 Предсједник

Датум: .2025. године Скупштине општине

Милош Станишић

ОБРАЗЛОЖЕЊЕ:

ПРАВНИ ОСНОВ:

1. Чланом 75. став 2. и 3. Закона о водама ("Службени гласник Републике Српске", број: 50/06, 92/09, 121/12 и 74/17), дефинисано је да скупштина има недлежност да доноси Одлуку о заштити изворишта чије се зоне санитарне заштите простиру на подручју јединице локалне самоуправе;
2. Чланом 39. став 2. тачка 2. Закона о локалној самоуправи ("Службени гласник Републике Српске", број: 97/16, 36/19 и 61/21), прописује да Скупштина општине јединице локалне самоуправе у обављању своје надлежности између осталог, доноси одлуке и друге опште акте и даје њихово аутентично тумачење;
3. Чланом 14. Правилника о мјерама заштите, начину одређивања, одржавања и обиљежавања зона санитарне заштите ("Службени гласник Републике Српске", број: 76/16), дефинисано је уколико се извориште налази на једној општини, а зоне санитарне заштите протежу се укупно на двије или више општина, Одлуку о заштити изворишта ће доњети надлежна скупштина општине на којој се извориште налази;
4. Члан 41. став 1. тачка 2. Статута општине Брод („Службени гласник општине Брод“, број: 7/17) прописао је да је надлежност Скупштине општине Брод да доноси одлуке и друга општа акта и даје њихово аутентично тумачење;
5. Члан 111. Пословника о раду Скупштине општине Брод – пречишћени текст („Службени гласник општине Брод“, број 5/20) прописује да Скупштина општине у свом раду доноси опште и појединачне акте (одлуке, рјешења, закључке, планове, програме и слично), док члан 112. прописује да се одлука доноси као акт извршавања права и дужности Скупштине, као акт извршавања закона и као акт утврђивања унутрашње организације и односа у Општини.

РАЗЛОГ ЗА ДОНОШЕЊЕ:

На основу иницијативе директора Комуналца Дервента, који је у прилогу доставио Програм зона санитарне заштите изворишта „Кораће“, израђен од стране Ибис-инжињеринга, Бања Лука, у електронској форми, Одјељење је предложило наведену тачку, из разлога што је према Правилнику о мјерама заштите, начину одређивања, одржавања и обиљежавања зона санитарне заштите, Програм зоне санитарне заштите за извориште „Кораће“, које се користе за воснабдјевање Дервенте, то јесте његов период је истекао, јер се Програм доноси за период од најмање 4 године, а најдуже за период од осам година, а усвојен је скупштинском одлуком у фебруару 2015. године.

На основу изложеног Одјељење за стамбено-комуналне послове и екологију, Брод предлаже усвајање Одлуке у предложеном тексту.

Обрађивач : Предлагач:

Одјељење за стамбено-комуналне послове НАЧЕЛНИК ОПШТИНЕ

и екологију