**П Р И Ј Е Д Л О Г**

На основу члана 8. Закона о боравишној такси („Службени гласник Републике Српске“, број 78/11 и 106/15) члана 39. Закона о локалној самоуправи („Службени гласник Републике Српске“, број 97/16, 36/19 и 61/21) и члана 41. Статута општине Брод („Службени гласник Републике Српске“, број 7/17) члана 111. и 112. Пословника о раду Скупштине општине Брод – пречишћени текст („Службени гласник општине Брод“, број 5/20) Скупштина општине Брод на 3. редовној сједници одржаној 31.01.2025. године, донијела је

**О Д Л У К У**

**o висини боравишне таксе на подручју општине Брод**

**I**

Овом одлуком утврђује се висина боравишне таксе коју плаћа домаћи или страни држављанин који има пребивалиште изван општине Брод, који се користи угоститељским објектима за смјештај на подручју општине Брод.

**II**

Боравишна такса се утврђује у износу од 2,00 КМ по особи, за свако остварено ноћење.

**III**

На сва остала питања везана за боравишну таксу (поступак и начин плаћања, ослобађања од плаћања, начин распоређивања и коришћења финансијских средстава прикупљених на основу уплате таксе, начин контроле уплате и друго) директно се примјењује Закон о боравишној такси.

О ефектима извршења ове одлуке подносиће се годишњи извјештај.

**IV**

Ова одлука ступа на снагу осмог дана од дана објављивања у Службеном гласнику општине Брод. Ступањем на снагу ове одлуке, престаје да важи Одлука број 01-022-110/13 од 30.04.2013. године.

**Број:\_\_\_\_\_\_\_\_\_\_\_\_\_ Предсједник**

**Скупштине општине**

**Датум: 31.01.2025.**

**Милош Станишић**

##### О Б Р А З Л О Ж Е Њ Е

**ПРАВНИ ОСНОВ:**

- Члан 8. Закона о боравишној такси („Службени гласник Републике Српске“, број 78/11 и 106/15) којим је прописано да јединица локалне самоуправе одређује висину боравишне таксе,

- Члан 39. Закона о локалној самоуправи („Службени гласник Републике Српске“, број 97/16, 36/19 и 61/21) којим је прописано да Скупштина јединице локалне самоуправе доноси одлуке и друге опште акте и даје њихово аутентично тумачење,

- Члан 41. Статута општине Брод („Службени гласник Републике Српске“, број 7/17) којим су утврђене најважније надлежности Скупштине општине и

- Члан 111. и 112. Пословника о раду Скупштине општине Брод – пречишћени текст („Службени гласник општине Брод“, број 5/20) којим је утврђено да Скупштина општине у извршавању својих права и дужности доноси разне врсте аката па између осталог и одлуке.

**РАЗЛОЗИ ЗА ДОНОШЕЊЕ:**

Посљедња одлука о боравишној такси је донесена 30.04.2013. године. Како су у међувремену донесени нови законски акти, основни разлог за доношење ове одлуке је усклађивање са истим.

У прилогу акта се налази позитивно мишљење Привредне коморе Републике Српске на приједлог висине боравишне таксе.

**Обрађивач: Предлагач:**

**Одјељење за привреду и Начелник општине**

**друштвене дјелатности**