**ПРИЈЕДЛОГ**

На основу члана 82.став 2. Закона о локалној самоуправи („Службени гласник Републике Српске“, број: 97/16, 36/19, 61/21), члана 11. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број: 20/12 и 63/19 – Одлука Уставног суда), члана 41. алинеја 40. Статута општине Брод („Службени гласник општине Брод“, број: 7/17), члана 114. Пословника о раду Скупштине општине Брод – пречишћени текст – („Службени гласник општине Брод“, број: 5/20) и члана 15. Правилника о условима и начину отуђења непокретности у својини општине Брод, испод тржишне цијене или без накнаде у циљу реализације инвестиционог пројекта од посебног значаја за регионални, односно локални економски развој („Службени гласник општине Брод“, број: 12/17), Скупштина општине Брод на 3. редовној сједници одржаној дана 31.01.2025. године, доноси

**Р Ј Е Ш Е Њ Е**

**о именовању Комисије за спровођење јавног надметања – лицитације у поступку продаје непокретности у својини општине Брод**

1. Именује се Комисија за спровођење јавног надметања – лицитације у поступку продаје непокретности у својини општине Брод у саставу:
   1. Недељко Рушкић, предсједник
   2. Санела Латиновић,члан
   3. Весна Бојић, члан
2. Именују се и замјеници Комисије у саставу:
   1. Бранка Стјепановић -Лазукић, замјеник предсједника
   2. Сњежана Црепуља, замјеник члана
   3. Синиша Јаћимовић, замјеник члана
3. Комисија се именује на период од годину дана.
4. Задатак именоване Комисије је да проведе поступак јавног надметања – лицитације, утврди да ли су испуњени услови за одржавање лицитације, изврши отварање пристиглих пријава на основу Јавног конкурса који распише Начелник општине, изабере најповољнијег понуђача и одлучи о поврату кауције понуђачима који нису изабрани као најповољнији. Комисија води записник о проведеном поступку лицитације који доставља Начелнику општине.
5. Ово рјешење ступа на снагу даном доношења и биће објављено у „Службеном гласнику општине Брод“.

Број: Предсједник

Датум: Скупштине Општине

Милош Станишић

**О б р а з л о ж е њ е**

**Правни основ:**

Поступак продаје непокретности у својини јединице локалне самоуправе проводи Комисија коју у складу са чланом 11. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“ број: 20/12 и 63/19 – Одлука Уставног суда) и чланом 15. Правилника о условима и начину отуђења непокретности у својини општине Брод, испод тржишне цијене или без накнаде у циљу реализације инвестиционог пројекта од посебног значаја за регионални, односно локални економски развој („Службени гласник општине Брод“, број: 12/17) именује Скупштина јединице локалне самоуправе.

**Разлози за доношење:**

С обзиром да је Комисија за спровођење јавног надметања – лицитације у поступку продаје непокретности у својини општине Брод именована на 34. редовној сједници одржаној 30.01.2024. године и да мандат истиче са протеком рока од годину дана, потребно је именовати нову Комисију, те се Скупштини општине предлаже усвајање приједлога рјешења у наведеном тексту.

ОБРАЂИВАЧ: ПРЕДЛАГАЧ:

Одјељење за просторно уређење Начелник општине

и имовинско-правне послове