**ПРИЈЕДЛОГ**

На основу члана 95. став 2. Закона о предшколском васпитању и образовању („Службени гласник Републике Српске“ број: 79/15, 63/20 и 64/22) члана 39. став 2. тачка 9. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 41. тачка 9. Статута општине Брод („Службени гласник општине Брод“, број 7/17), чланова 111. и 112. Пословника о раду Скупштине општине Брод („Службени гласник општине Брод“ број: 9/17) Скупштина општине Брод на приједлог Управног одбора Јавне установе предшколства „Бели анђео“ Брод, број: 12/25 од 15.01.2025. године на 3. редовној сједници одржаној дана 31.01.2025. године, донијела је

**ОДЛУКУ**

**о економској цијени услуге**

**ЈУП „Бели анђео“ Брод за 2025. годину**

**I**

Економска цијена услуге ЈУП „Бели анђео“ Брод за 2025. годину утврђује се у износу од 566,67 КМ.

**II**

Структуру Приједлога економске цијене услуге боравка дјетета у Јавној установи предшколства „Бели анђео“ Брод за 2025. годину чине предвиђени укупни трошкови из пословања (структура и аналитика свих трошкова набавке и услуга, лична примања запослених) у предшколској установи према усвојеном плану буџета за 2025. годину у односу на број дјеце (160) и износи 566,67 КМ на мјесечном нивоу.

**III**

Ова одлука ступа на снагу осмог дана од дана објављивања у „Службеном гласнику општине Брод“.

**Број: \_\_\_\_\_\_\_\_\_\_\_\_/25 Предсједник**

**Датум: 31.01.2025. године Скупштине општине**

**Милош Станишић**

**О б р а з л о ж е њ е**

**Правни основ за доношење ове одлуке:**

* Члан 95. став 2. Закона о предшколском васпитању и образовању („Службени гласник Републике Српске“ број: 79/15, 63/20 и 64/22), којим је прописано да оснивач предшколске установе на приједлог управног одбора доноси одлуку о економској цијени услуге предшколске установе на основу утврђене дјелатности прописане чланом 3. овог закона,
* Члан 39. став 2. тачка 9. Закона о локалној самоуправи („Службени гласник Републике Српске“, број: 97/16, 36/19 и 61/21),
* Члан 41. тачка 9. Статута општине Брод („Службени гласник општине Брод“, број 7/17), којим је прописано да Скупштина доноси одлуке и друга општа акта из области културе, образовања, спорта, здравства, социјалне заштите, информација, занатства, туризма, угоститељства и заштите животне средине,
* Члан 111. Пословника о раду Скупштине општине Брод („Службени гласник општине Брод“ број 9/17) којим је прописано да у вршењу својих права и дужности Скупштина доноси одлуке, и друга акта из своје надлежности и
* Члан 112. Пословника о раду Скупштине општине Брод („Службени гласник општине Брод“, број 9/17) у коме стоји да се Одлука доноси као акт извршавања права и дужности Скупштине.

**Разлози за доношење ове одлуке**

Управни одбор ЈУП „Бели анђео“ Брод је на основу извршене анализе и неопходних елемената за обављање услуге у дјелатности предшколског васпитања и образовања, као и обезбјеђивања једнаких услова за остваривање програма рада у установи и одређених критеријума којима се утврђује економска цијена услуге у предшколској установи, предложио оснивачу доношење Одлуке о економској цијени услуге на годишњем нивоу у износу од 566,67 КМ за 2025. годину.

Износ економске цијене се добије када се укупни трошкови (планирано 1.088.000,00 КМ) подијеле са бројем уписаних 160-оро дјеце и 12 мјесеци.

**Обрађивач:** **Предлагач:**

**Одјељење за привреду Начелник општине**

**и друштвене дјелатности**